Na temelju članka 10. a u svezi s člankom 5. Zakona o financiranju političkih aktivnosti i izborne promidžbe i referenduma (Narodne novine broj 29/19) i članka 18. Statuta Općine Jelenje («Službene novine Primorsko-goranske županije» broj 33/09, 13/13, 6/16, 17/17 i „Službene novine Općine Jelenje“ br. 5/18, 11/18 ), Općinsko vijeće Općine Jelenje na 19. sjednici održanoj dana 19. studenoga 2019. godine donosi
ODLUKU

o raspoređivanju sredstava za financiranje političkih

stranaka i nezavisnih članova zastupljenih u Općinskom vijeću Općine Jelenje

za 2020. godinu
Članak 1.

Ovom Odlukom raspoređuju se sredstva za financiranje političkih stranaka i nezavisnih članova zastupljenih u Općinskom vijeću Općine Jelenje (u daljnjem tekstu: Općinsko vijeće) za 2019. godinu koja se osiguravaju u Proračunu Općine Jelenje za 2020. godinu.
Članak 2.

Za svakog člana Općinskog vijeća utvrđuje se jednaki iznos sredstava tako da pojedinoj političkoj stranci pripadaju sredstva razmjerno broju njenih članova u Općinskom vijeću u trenutku konstituiranja Općinskog vijeća.

Za svakog izabranog člana Općinskog vijeća podzastupljenog spola, pojedinoj političkoj stranci pripada i pravo na uvećanu naknadu u visini od 10%.

Za razdoblje iz članka 1. ove Odluke za svakog člana Općinskog vijeća utvrđuje se iznos sredstava od 2.000,00 kune.

Za razdoblje iz članka 1. ove Odluke za svakog člana Općinskog vijeća podzastupljenog spola utvrđuje se iznos sredstava od 2.200,00 kuna. 

Članak 3.

Političkim strankama i nezavisnim članovima zastupljenim u Općinskom vijeću na dan donošenja Odluke raspoređuju se sredstva na način utvrđen u članku 2. ove Odluke, u iznosima kako slijedi:

- Akcija mladih – AM ...................................................................................................  2.000,00 kn

- Hrvatska demokratska zajednica – HDZ …………………………….……………...  4.200,00 kn
- Vanda Radetić Tomić – nezavisna zastupnica ………………………………............  2.200,00 kn
- Ervin Radetić – nezavisni zastupnik ………………………………………………...  2.000,00 kn

- Danko Baćac - nezavisni zastupnik …………………………………………………   2.000,00 kn

- Vilim Žagar - nezavisni zastupnik …………………………………………………..   2.000,00 kn

- Primorsko goranski savez   –  PGS ..…………………………........................……... 10.400,00 kn

- SOCIJALDEMOKRATSKA PARTIJA HRVATSKE - SDP
AUTONOMNA REGIONALNA STRANKA HRVATSKOG PRIMORJA,
GORSKOG KOTARA, OTOKA I RIJEKE - ARS
HRVATSKA NARODNA STRANKA - LIBERALNI DEMOKRATI - HNS
HRVATSKA SELJAČKA STRANKA – HSS   …………………………….………… . 6.000,00 kn.
Članak 4.

Ukoliko pojedinom članu Općinskog vijeća nakon konstituiranja Općinskog vijeća prestane članstvo u političkoj stranci, financijska sredstva koja se raspoređuju sukladno članku 3. ove Odluke ostaju političkoj stranci kojoj je član Općinskog vijeća pripadao u trenutku konstituiranja Općinskog vijeća.

U slučaju udruživanja dviju ili više političkih stranaka, financijska sredstva koja se raspoređuju sukladno članku 3. ove Odluke pripadaju političkoj stranci koja je pravni slijednik političkih stranaka koje su udruživanjem prestale postojati.

Ukoliko nezavisni član Općinskog vijeća izabran s nezavisne liste, nakon konstituiranja Općinskog vijeća, postane član političke stranke koja participira u Općinskom vijeću, sredstva za redovito godišnje financiranje iz Proračuna Općine Jelenje, pripadaju stranci čiji je on postao član i uplaćuju se na račun stranke osim u slučaju da se nezavisni vijećnik za tu godinu pisanim putem odrekao prava na sufinanciranje.
Nezavisni vijećnik može se putem pisane izjave odreći prava na redovito godišnje financiranje
Članak 5.

Obračun i isplatu sredstava iz članka 3. ove Odluke obavlja Jedinstveni upravni odjel Općine Jelenje Odsjek za proračun i financije.

Sredstva za redovito godišnje financiranje iz članka 3.  Odluke doznačuju se na žiro račun  političke stranke odnosno na poseban račun nezavisnog člana Općinskog vijeća.

Općina Jelenje će najkasnije do 01. ožujka 2021. godine na mrežnoj stranici objaviti Izvješće o raspoređenim sredstvima za financiranje političkih stranki i nezavisnih vijećnika zastupljenih u Općinskom vijeću Općine Jelenje za 2020. godinu
Članak 6.

Ova Odluka stupa na snagu osam dana nakon objave se u Službenim novinama Općine Jelenje.
KLASA: 010-10/19-01/19
URBROJ:2170-04-01-19-25
U Dražicama, 19. studenoga 2019. 

